**NOTĂ INFORMATIVĂ**

**la proiectul hotărârii Guvernului privind abrogarea**

**Hotărîrii Guvernului nr.1303/2000 cu privire la reorganizarea**

**Centrului de Cercetări Ştiinţifice al Ministerului Apărării**

**în Întreprinderea de stat „Centrul de Cercetări Ştiinţifice „TRILOG””**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Ministerul Apărării |
| **2. Condiţiile ce au impus elaborarea proiectului de act normativ şi finalităţile urmărite** |
|  Hotărârea Guvernului nr.1303/2000 cu privire la reorganizarea Centrului de Cercetări Ştiinţifice al Ministerului Apărării în Întreprinderea de stat „Centrul de Cercetări Ştiinţifice „TRILOG”” a fost aprobată în vederea formării Întreprinderii de stat „TRILOG” care avea ca scop *„desfăşurarea activităţii de cercetare fundamentală şi aplicativă de antreprenoriat în domeniu elaborării, fabricării şi cercetării armamentului şi tehnicii militare”*. Însă, până în prezent, prevederile Hotărârii Guvernului nr.1303/2000 nu au fost realizate. O parte din atribuțiile ce urmau a fi exercitate de către întreprinderea menționată au fost pe parcurs puse pe seama Centrului de Cercetări Ştiinţifice al Ministerului Apărării, care a activat în cadrul Academiei Militare a Forțelor Armate. Pe parcursul anului 2021 unele sarcini din domeniul cercetării fundamentale și aplicative au fost transmise în competența Agenţiei pentru Știință şi Memorie Militară.  Întru executarea recomandărilor Curţii de Conturi, pe parcursului anului 2021, cât și ținând cont de faptul că atribuțiile au fost preluate de către alte entități din subordinea Ministerului Apărării, se propune abrogarea Hotărîrii Guvernului nr.1303/2000 cu privire la reorganizarea Centrului de Cercetări Ştiinţifice al Ministerului Apărării în Întreprinderea de stat „Centrul de Cercetări Ştiinţifice „TRILOG””. Astfel, necesitatea adoptării proiectului în cauză are un caracter tehnic și se propune abrogarea unei hotărâri a Guvernului care nu a fost realizată, iar prin abrogarea acesteia se va exclude incertitudinea cu privire la necesitatea constituirii întreprinderii vizate. Întreprinderea de stat „Centrul de Cercetări Ştiinţifice „TRILOG”” nu a fost înregistrată în Registrul de stat al unităţilor de drept. |
| **3. Principalele prevederi ale proiectului şi evidenţierea elementelor noi** |
|  Proiectul prevede abrogarea Hotărârii Guvernului nr.1303/2000 cu privire la reorganizarea Centrului de Cercetări Ştiinţifice al Ministerului Apărării în Întreprinderea de stat „Centrul de Cercetări Ştiinţifice „TRILOG””.  Concomitent, urmare a aprobării Hotărârii Guvernului nr.1303/2000, nu au fost întreprinse careva acțiuni care ar produce efecte juridice, inclusiv întreprinderea nu a fost înregistrată în Registrul de stat al unităților de drept, nu au fost elaborare și aprobare state de personal, numiri și/sau eliberări din funcții a personalului, etc.). |
| **4. Fundamentarea economico-financiară** |
|  Implementarea prevederilor proiectului nu presupune cheltuieli suplimentare din bugetul de stat.  |
| **5. Modul de încorporare al actului în cadrul normativ în vigoare** |
|  Pentru implementarea prevederilor prezentului proiect de hotărâre nu va fi necesară modificarea altor acte normative.  |
| **6. Avizarea şi consultarea publică a proiectului** |
|  Proiectul a fost plasat pentru consultărilor publice în scopul respectării prevederilor Legii nr.239/2008 privind transparența în procesul decizional și, respectiv, plasat pe pagina oficială a Ministerului Apărării www.army.md, la compartimentul Transparența decizională, rubrica Anunțurile privind organizarea consultărilor publice și pe www.particip.gov.md. |
| **7. Constatările expertizei anticorupție** |
|  Informația privind rezultatele expertizei anticorupție va fi inclusă după recepționarea raportului de expertiză anticorupție. |
| **8. Constatările expertizei de compatibilitate** |
|  Proiectul nu este elaborat în scopul armonizării legislației naționale cu legislația UE, exceptându-se astfel de la efectuarea expertizei de compatibilitate. |
| **9. Constatările expertizei juridice** |
|  Proiectul va fi definitivat și redactat conform recomandărilor expertizei juridice prezentate. |

**Ministru Anatolie NOSATÎI**